28/12/2021 | Administración Autonómica
Xunta de Galicia
Consellería de Emprego e Igualdade
Xefatura Territorial da Coruña
Servizo de Emprego e Economía Social
Acordo de adhesión do Bloque Nacionalista Galego, nos seus centros da provincia da Coruña, ao convenio colectivo para o persoal laboral da dita organización na provincia de Pontevedra para os anos 2020-2022

O 21 de xullo do 2021 presentouse, a través do aplicativo REGCON, a documentación relativa ao acordo para a adhesión das persoas traballadoras do Bloque Nacionalista Galego nos seus centros da provincia da Coruña ao convenio colectivo do persoal laboral da provincia de Pontevedra da referida organización para os anos 2020-2022 (código de convenio 3610531101012021). Logo da correspondente tramitación do procedemento e á vista da documentación achegada, cómpre que o acordo de referencia sexa obxecto de inscrición e publicación, consonte ás competencias que ten esta xefatura territorial segundo o disposto no Decreto 130/2020, do 17 de setembro, polo que se fixa a estrutura orgánica das vicepresidencias e das consellerías da Xunta de Galicia (DOG núm.190, do 18 de setembro de 2020) e no seu artigo 57, en consonancia co artigo 28 do Decreto 215/2020, do 3 de decembro, polo que se establece a estrutura orgánica da Consellería de Emprego e Igualdade (DOG núm.253, de 17 de decembro de 2020), consonte o disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores (BOE núm.255, do 24 de outubro de 2015), no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012) e na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro) modificada pola Orde do 14 de marzo (DOG núm.60 de 26 de marzo de 2013). De acordo con todo o indicado, RESOLVO: 1. Ordenar a inscrición do referido acordo de adhesión no rexistro de convenios e acordos colectivos de traballo da Comunidade Autónoma de Galicia.2. Dispoñer a súa publicación no Boletín Oficial da Provincia. A Coruña, 22 de decembro de 2021 A xefa territorial, Judit Fontela Baró ACTA DA REUNIÓN COA COMISIÓN NEGOCIADORA En Santiago de Compostela, 10 de xuño de 2021 REUNIDOS Por unha banda, DON BIEITO LOBEIRA DOMÍNGUEZ e DONA CARME DA SILVA MÉNDEZ actuando en representación da comisión negociadora do Convenio colectivo do BNG. Por outra banda, DON MARIO ORLANDO BROOKER BRIVA, en calidade de delegado de persoal dos traballadores e traballadoras do BLOQUE NACIONALISTA GALEGO da província da Coruña. Sendo as 16 horas, en reunión telemática. Ambas partes alcalzan os seguintes ACORDOS Único.- Aprobar a solicitude do delegado de persoal dos traballadores e traballadoras do BLOQUE NACIONALISTA GALEGO da província da Coruña, de vincularse ao ao Convenio Colectivo para o persoal laboral do Bloque Nacionalista Galego para os anos 2020-2022 da provincia de Pontevedra, publicado no BOPPO do venres 21 de maio de 2021. Sendo as 17 horas, dáse por finalizada a reunión. A representación do BNG A Representación Sindical Maria Coro Cula Ajday, Carmen Dora Puparelli Zmau